**УСАГЛАШЕНА ПРЕЛИМИНАРНА ЛИСТЕ ВРЕДНОВАЊА И РАНГИРАЊА**

**ОСТАЛИХ ПРОГРАМА КОЈИ ИСКЉУЧИВО И НЕПОСРЕДНО СЛЕДЕ ЈАВНЕ ПОТРЕБЕ**

1. Комисија своју оцену, усаглашену на основу појединачних оцена које је сваки члан Комисије извршио појединачно исказује кроз следећу табелу:

|  |  |  |  |  |  |  |  |
| --- | --- | --- | --- | --- | --- | --- | --- |
| РБР | НАЗИВ ПОДНОСИОЦА | БРОЈ ИДК | НАЗИВ ПРОЈЕКТА | ТРАЖЕНА СРЕДСТВА | БОДОВИ | ПРЕДЛОЖЕНА СРЕДСТВА | НАПОМЕНА |
| 1 | Добровољно ватрогасно друштво "Горња Села" Прањани | 838 | Обука и оспособљавање припадника удружења и становништва ДВД Горња села Прањани | 508.480,00 | 49 | 250.000,00 | Пројекат има за циљ обезбеђење услова да Добровољно ватрогасно друштво као јединица цивилне заштите може да пружи подршку становништву горњих села за заштиту од пожара и других елементарних непогода. Имајући у виду да се ради о непрофитном удружењу циљ им је да кроз програм обезбеде средства за обуку чланова, гориво и одржавања опреме. Пројекат се подржава у оквиру расположивих средстава по конкурсу. |
| 2 | Организација резервних војних старешина општине Горњи Милановац | 844 | Обука и оспособљавање чланова Организације у области безбедности и одбране, руковођење јединицама ЦЗ опште намене | 135.000,00 | 74 | 100.000,00 | Циљ пројекта је обука и способљавање чланова Организације у области безбедности и одбране, руковођења јединица цивилне, као и ученика завршних разреда средњих школа. Може се посматрати као наставак прошлогодишњег пројекта са сличним циљем, те се подржава у складу са могућностима буџета. |
| 3 | "Мудријада - Љубомир Р. Еровић" | 866 | МУДРИЈАДА 2023 | 592.382,00 | 51 | 300.000,00 | Циљ Удружења је организација традиционалне кулинарске манифестације Мудријада 2023. у Луњевици. Сама манифестација је локално препозната, у циљу промоције националне кухиње, али и туристичких потенцијала Милановца и околине са гостијима и такмичарима, пре свега из земаља у окружењу. Буџетом су предвиђена средства за набавку сировина за припрему специјалитета, изнајмљивање покретних тоалета, најам опреме за бину и осветљење, као и смештај гостију. Трошкови маркетинга укључују брендирање фестивала (мајице, флајери, плакате, беџеви, признања...) |
| 4 | Удружење грађана македонске националне заједнице моравичког округа - Даме Груев | 916 | Ми свом граду - Дани Македонске културе у ГМ | 77.500,00 | 65 | 50.000,00 | Удружење је претходне године добило средства за сличан пројекат кроз конкурс за културу. У оба пројекта предложене су културне активности у варошици Рудник у данима од зналаја за македонску културу или локалну заједницу. Циљ активности је промоција македонске културе и оррганизивања сусрета са другим окружењима, посебно имајући у виду да Рудник има већу заједницу Македонаца запослених у Компанији РОЦ Рудник. Имајући у виду да је пројекат везан за очување мањинских права подржава се у складу са могућностима буџета. |
| 5 | "ЕКО ОКО" Горњи Милановац | 956 | ДЕЧИЈИ ЕКОЛОШКИ КАЛЕНДАР | 201.000,00 | 20 | 40.000,00 | Већ традиционално пројекат планира исте активности као и претходних година – израду Еко календара у циљу промоције еколоших принципа и заштите животне средине код најмлађе популације. Буџет предвиђа трошкове претежно везане за ауторске и дизајнерске хонораре, штампу и каталогизацију. Подржава се у складу са могућностима буџета. |
| 6 | Удружење ратних војних инвалида и породица погинулих бораца Општине Горњи Милановац | 958 | Бизнис маркетинг | 50.000,00 | 100 | 50.000,00 | Циљ пројекта је подршка активностима удружења кроз обележавање значајних датума – полагање венаца на споменицима, односно пакетиће за децу чланова и обележавање славе Удружења. Имајући у виду скромне захтеве, пројекат се подржава у целини. |
| 7 | Општинска организација Савеза удружења бораца народно ослободилачког рата - СУБНОР | 973 | Неговање слободарских традиција | 89.400,00 | 34 | 30.000,00 | Циљ пројекта је подршка активностима удружења кроз обележавање значајних датума – полагање венаца на споменицима. Зато су буџетске позиције предвиђене само за трошкове набавке цвећа, путне и административне трошкове. |
| 8 | Друштво за неговање традиција ослободилачких ратова Србије до 1918. године | 974 | Помињемо и не заборавимо | 74.400,00 | 40 | 30.000,00 | Циљ пројекта је подршка активностима удружења кроз обележавање значајних датума везаних за област рада удружења– полагање венаца на споменицима. Пројекат се подржава сразмерно могућностима расположивог буџета. |
| 9 | Удружење грађана"Сцио" | 987 | Рудничко-таковски крај у Другом балканском рату | 476.928,00 | 0 | - | Циљ пројекта је да се кроз савремену филмску форму прикажу важни историјски догађаји и знамените личности нашег краја, коришћењем инфомационо-комуникационих технологија. Циљна група су основци и средњошколци, а шире и сви други заинтересовани за историју рудничко-таковског краја. Буџет садржи трошкове за прикупљање, креирање и емитовање видео садржаја.. Имајући у виду оквире расположивих средстава овогодишњег буџета, није могуће пружити му подршку пројекту у мери у којој би гарантовала одрживост активности, па је предлог да се пројекат не подржи. |
| 10 | Удружење пензионера општине Горњи Милановац | 991 | Треће доба - златно доба | 414.000,00 | 60 | 250.000,00 | Пројекат има неколико кључних активности кључних активности. Излете који за циљ имају промоцију здравог стила живота и за оне пензионере које не могу да плате излет својим средствима за шта потражују подршку за услугу превоза. Поред тога Удружење учествује на Олимпијади за треће доба у Врњачкој Бањи са изабраном екипом и планира за најугроженије пензионере са минималним пензијама подршку кроз пакете који укључују основну хигијену и суву трајну храну. Буџет прати пројектне активности. |
| 11 | Удружење за одрживи развој села "Шилопајска панорама" Шилопај | 992 | Културно-туристичка, спортска и гастрономска манифестација Дани Шилопајске панораме | 650.000,00 | 31 | 200.000,00 | Манифестација Шилопајска панорама планирана је у периоду периоду мај-јул, са лепезом активности од сликарских радионица, такмичења у припреми хране, преко едукативних радионица из области пољопривреде, пратећих спортских и културно-уметничких садржаја уз укључивање више актера из јавног и приватног сектора. Удружење потражује подршку за израду захвалница, материјал за радионице/кулинарско такмичење, ангажовање редара, промо материјал и друге трошкове које прате активности. Пројекат се подржава у делу у коме се односи на ликовну колонију у мају, имајући у виду да су остале активности везане за програме локалних установа културе. |
| 12 | ДРУШТВО СРПСКО-РУСКОГ ПРИЈАТЕЉСТВА "ТАКОВО" | 997 | Активности ДСРПТ у 2023. год. | 185.000,00 | 27 | 50.000,00 | Конкурсна документација је руком попуњавана. Пројекат има понављање активности из претходних година – сусрет са потомсцима белогардејаца (Бела Црква) и обележавање значајних датума, промоције, трибине у правцу заједништва словенских корена двају народа. Предлог је да се пројекат подржи у делу који се односи на обележавање значајних датума. |
| 13 | МОТО КЛУБ "Lonely Riders" Горњи Милановац | 1002 | Активности Мото клуба "Lonely riders" Горњи Милановац у 2022 год. | 450.000,00 | 67 | 300.000,00 | Пројекат прати активности Клуба на организацији Мото сусрета са пратећим музичким програмом у августу 2023. године као манифестације која има туристички потенцијал али и пратеће активнсоти за промоцију безбедностио у саобраћају. Трошкови су везани за организацију скупа (бина, редари, покретни тоалети...) |
| 14 | Удружење Локална акциона група Чачак - Горњи Милановац | 1020 | Купујмо локалне, домаће производе | 375.000,00 | 0 | - | Удружење има седиште у Чачку али активности усмерене на обе локалне самоуправе (ГМ и Чачак ) и то у области промоције здравог начина живота и здраве хране – непосредном куповином производа од локалних произвођача. Буџетом су предвиђени трошкови за ангажовање предавача на едукативним радионицама, на Сајму локалне хране и радиности, промоцију Сајма и припремање штандова. |
| 15 | Кинолошко Удружење "Таковски устанак" Горњи Милановац | 1022 | "ЦАЦ ТАКОВСКИ УСТАНАК 2023" | 225.500,00 | 67 | 150.000,00 | Удружење планира организовање националне изложбе паса – ЦАЦ Таковски устанак 2023. Трошкови се односе на накнаду Кинолошком савезу Србије за котизацију за учеснике такмичења, израду каталога изложбе и пехара за манифестацију, као и очекиване путне трошкове судија. Пројекат се подржава у складу са могућностима овогодишњег буџета. |
| 16 | Кинолошко Удружење "Горњи Милановац" | 1024 | V Међународна изложба паса | 250.000,00 | 0 | - | Удружење планира организовање 5. међународне изложбе паса 2023. Трошкови се односе на Израду каталога изложбе и пехара за манифестацију, као и трошкове исхране. Удружењу су у 2022. години већ одобравана средства из текуће буџетске резерве која није повукао до краја 2022. године. Имајући у виду ограничена средства буџета и потребу да се изаберу програми за реализацију из различитих области од интереса, а да је програму из исте области већ предложена подршка предлог је да се овај пројекат не подржи. |

Прелиминарну листу објавити на званичној интернет страници општине Горњи Милановац са обавештењем учесницима да имају:

- право увида у поднете пријаве и приложену документацију - у року од три радна дана од дана објављивања.

- право писаног приговора на листу - у року од осам дана од дана објављивања.

**3. Текућа питања.**

Није било посебне дискусије.

Бр. 1-401-101/2023-2, у Горњем Милановцу 16.03.2023. године

**КОМИСИЈА ЗА ОЦЕНУ ПРОГРАМА УДРУЖЕЊА ВЕЗАНИХ ЗА СОЦИО-ХУМАНИТАРНУ ОБЛАСТ И ОСТАЛЕ ПРОГРАМЕ**

|  |  |  |  |  |  |
| --- | --- | --- | --- | --- | --- |
| 1. Драган Вучићевић с.р. | 1. Др Владимир Миловановић с.р. | | 1. Ана Јовићевић с.р. | | 1. Ненад Томић с.р. |
|  |  | |  | |  |
|  | | |  | | ПРЕДСЕДНИК КОМИСИЈЕ  Јадранка Достанић с.р. | |